Klaipėdos Pauliaus Lindenau mokymo centras

Klaipėdos Pauliaus Lindenau mokymo centras (trumpai KLMC; buvęs Jūrinio sektoriaus darbuotojų rengimo centras)– valsybinė profesinio rengimo ir mokymo įstaiga, teikianti pirminį ir tęstinį profesinį mokymą, orientuota į jūrinę pramonę, laivų statybą, transporto inžineriją. Įsikūrusi Klaipėdoje, Statybininkų pr. 39. Teisinė forma –viešoji įstaiga, kodas – 305616472. Mokymo kalba – lietuvių. Dalininkai – Lietuvos Respublika ir UAB „Vakarų santechnika“.Klaipėdos Pauliaus Lindenau mokymo centro įstatai lindenau.ltKlaipėdos Pauliaus Lindenau mokymo centras aikos.smm.lt 

Mokymo centras turi gimnazijos skyrių bei padalinius:
 Laivininkų skyrius, įsteigtas 1962 m., įsikūręs Rambyno g. 14,Laivininkų skyrius aikos.smm.lt  
 Transporto paslaugų ir architektūros ir statybos skyrius, įsteigtas 2022 m., veikiantis Nidos g. 76.Transporto paslaugų ir architektūros ir statybos skyrius aikos.smm.lt

Pauliaus Lindenau mokymo centras įsteigtas 2022 m., reorganizavus vos pora metų gyvavusį Jūrinio sektoriaus darbuotojų rengimo centrą. Pavadintas vokiečių inžinieriaus Pauliaus Lindenau (1882–1955), prieškario Klaipėdoje turėjusio laivų statyklą, vardu.

 Istorija 

1936 m. politiko, diplomato, švietėjo Ernesto Galvanausko iniciatyva įsteigta Amatų mokykla. 1945 m. ji tapo Klaipėdos 12-ąja amatų mokykla. 1962 m. įkurta Klaipėdos 14-oji profesinė technikos mokykla (PTM-14), kuri rengė laivų remontininkus Klaipėdos bandomajai laivų remonto įmonei, vėliau pradėti rengti ir laivų korpusų surinkėjai, laivų įrengimų šaltkalviai.

1963 m. Klaipėdos 12-oji amatų mokykla tapo Klaipėdos miesto 24-ąja profesine technikos mokykla.

1970 m. įsteigta Klaipėdos 42-oji profesinė technikos mokykla, kuri 1973 m. tapo Klaipėdos miesto 42-ąja vidurine profesine technikos mokykla.

1977 m. Klaipėdos MPTM-14 tapo Klaipėdos 14-ąja technikos mokykla. Mokykloje pradėjo mokytis ir vidurinį išsilavinimą turintys mokiniai. Nuo 1978 m. Lietuvos jūrų laivininkystei pradėta rengti jūreivius, vėliau – laivų motoristus. 1987 m. persikėlė į naujai pastatytą mokyklą Rambyno g. 14.

1979 m. Klaipėdos miesto 24-oji profesinė technikos mokykla tapo Klaipėdos miesto 24–ąja vidurine profesine technikos mokykla.

1988 m. Klaipėdos miesto 24-oji vidurinė profesinė technikos mokykla tapo Klaipėdos miesto 4-ąja vidurine profesine technikos mokykla. 42-oji vidurinė profesinė technikos mokykla tapo Klaipėdos 6-ąja vidurine profesine technikos mokykla.

1990  m. Klaipėdos 6-oji vidurinė profesinė technikos mokykla tapo Klaipėdos laivų remontininkų mokykla. 4-oji vidurinė profesinė technikos mokykla tapo Klaipėdos laivų statytojų mokykla. Klaipėdos VPTM Nr. 14 tapo Klaipėdos laivininkų mokykla.

1996 m. sujungus Klaipėdos laivų statytojų ir Klaipėdos laivų remontininkų mokyklas, įsteigta Klaipėdos laivų statybos ir remonto mokykla, 2006 m. tapusi viešąja įstaiga.

2020 metų rugsėjo 1 d., sujungus Klaipėdos laivininkų (įkurta 1962 m.) ir Klaipėdos laivų statybos ir remonto (įkurta 1936 m.) mokyklas, buvo įsteigtas Jūrinio sektoriaus darbuotojų rengimo centras. Šis atsinaujinęs inžinerijos ir transporto sričių profesinio rengimo mokymo darinys 2022 m. buvo pervadintas Klaipėdos Pauliaus Lindenau mokymo centru. Mokymo centras kreipėsi į Kylyje (Vokietija) veikiančią P. Lindenau gamyklą, prašydamas leisti naudoti panašų logotipą mokyklos simbolikoje.„Pamesta“ mokykla rengs ir atsinaujinančios energijos specialistus ve.lt 2022-04-14„Pamesta“ mokykla rengs ir atsinaujinančios energijos specialistus (II) ve.lt 2022-04-20 

2024 m. naujus mokslo metus pradėjo 479 mokiniai.Lindenau centre - rekordinis augimas lindenau.lt 2024-09-02

 Profesijos 

Centre rengiami specialistai ne tik jūrai, uostui, laivybai, bet ir energetikos, statybos ir inžinerijos pramonei, susijusiai su laivų statyba bei remontu: atsinaujinančios energetikos įrenginių montuotojas, ekspeditorius, uosto krovinių logistas, jūreivis, laivų elektrikas, stiuardas, virėjas, motoristas, laivų korpusų surinkėjas, laivų sistemų ir įrenginių montuotojas, metalo apdirbimo staklių operatorius, santechnikas, suvirintojas, šildymo–vėsinimo, ventiliacijos ir oro kondicionavimo sistemų montuotojas.

Specialistų ruošimui įrengtos specializuotos laboratorijos, išskirtinis laivo denio poligonas (vienintelis Lietuvoje).

 Išnašos 

 Nuorodos 

 Oficiali svetainė
 Facebook.com
 Rekvizitai.vz.lt
 Sąrašas:Lietuvos profesinio mokymo įstaigos 

Kategorija:Klaipėdos švietimas
Kategorija:Lietuvos profesinės mokyklos